
	Tifsira tas-simboli użati

		*	Proċedura ta’ konsultazzjoni
	***	Proċedura ta’ approvazzjoni
	***I	Proċedura leġiżlattiva ordinarja (l-ewwel qari)
	***II	Proċedura leġiżlattiva ordinarja (it-tieni qari)
	***III	Proċedura leġiżlattiva ordinarja (it-tielet qari)

(It-tip ta’ proċedura jiddependi mill-bażi ġuridika proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal regolament tal-Parlament Ewropew u tal-Kunsill dwar l-istatistika tas-suq tax-xogħol tal-Unjoni Ewropea dwar in-negozji, li jħassar ir-Regolament tal-Kunsill (KE) Nru 530/1999 u r-Regolamenti (KE) Nru 450/2003 u (KE) Nru 453/2008 tal-Parlament Ewropew u tal-Kunsill
(COM(2023)0459 – C9‑0316/2023 – 2023/0288(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2023)0459),
–	wara li kkunsidra l-Artikolu 294(2) u l-Artikolu 338(1) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0316/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Bank Ċentrali Ewropew tal-24 ta’ Novembru 2023[footnoteRef:1], [1:  https://www.ecb.europa.eu/pub/pdf/legal/ecb.leg_con_2023_38.mt.pdf?32d503a2f8b5bdd180bc944af0c56e81] 

–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Impjiegi u l-Affarijiet Soċjali,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A9‑0000/2023),
1.	Jadotta l-pożizzjoni fl-ewwel qari li tidher hawn taħt;
2.	Jistieden lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill, lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Kunsiderazzjoni 3a (ġdida)</Article>
	

	Test propost mill-Kummissjoni
	Emenda

	
	Wara li kkunsidra l-opinjoni tal-Bank Ċentrali Ewropew1a,

	
	________________

	
	1a Opinjoni tal-24 ta’ Novembru 2023 (Għadha mhix ippubblikata fil-Ġurnal Uffiċjali).


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 4a (ġdida)</Article>
	

	Test propost mill-Kummissjoni
	Emenda

	
	(4a)	Huwa importanti għal skopijiet analitiċi li ammont xieraq ta’ data b’lura jkun disponibbli biex ikunu jistgħu jiġu vvalutati l-indiċijiet tal-kost lavorattiv maż-żmien. Madankollu, sabiex jitnaqqas il-piż impost fuq l-Istati Membri, it-trażmissjoni jenħtieġ li tkun limitata għal data b’lura li tal-inqas tkopri s-snin kalendarji 2024 u 2025.


Or. <Original>{EN}en</Original>
<TitreJust>Ġustifikazzjoni</TitreJust>
Fl-opinjoni tiegħu, il-BĊE jissuġġerixxi li r-rekwiżit li tiġi pprovduta informazzjoni li tagħmilha possibbli li jinftiehem l-impatt tal-bidliet fil-metodoloġija jew fil-popolazzjoni tal-kampjun (b’mod partikolari, ammont xieraq ta’ data b’lura, li tista’ tkun ibbażata fuq stimi, indikaturi, u sorsi oħra ta’ data) għandu jiġi stabbilit b’mod espliċitu fir-Regolament propost.
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 9</Article>
	

	Test propost mill-Kummissjoni
	Emenda

	(9)	Biex jiġi limitat il-piż fuq l-intrapriżi, b’mod partikolari fuq l-SMEs, l-awtoritajiet nazzjonali tal-istatistika jenħtieġ li jikkunsidraw sorsi amministrattivi u innovattivi, li l-għan ewlieni tagħhom ma jkunx il-forniment tal-istatistika, bħala sostitut għal jew bħala suppliment għall-istħarriġiet tal-istatistika, soġġetti għar-rekwiżiti tal-kwalità tal-istatistika uffiċjali. L-aħħar żviluppi teknoloġiċi u diġitali jistgħu jikkontribwixxu għal dan l-objettiv.
	(9)	Biex jiġi limitat il-piż fuq l-intrapriżi, b’mod partikolari fuq l-SMEs, l-awtoritajiet nazzjonali tal-istatistika jenħtieġ li jikkunsidraw sorsi amministrattivi u innovattivi, li l-għan ewlieni tagħhom ma jkunx il-forniment tal-istatistika, bħala sostitut għal jew bħala suppliment għall-istħarriġiet tal-istatistika, soġġetti għar-rekwiżiti tal-kwalità tal-istatistika uffiċjali. L-aħħar żviluppi teknoloġiċi u diġitali jistgħu jikkontribwixxu għal dan l-objettiv. Madankollu, huwa meħtieġ li jiġi limitat l-għadd ta’ sorsi li minnhom tista’ tinġabar u tiġi trażmessa d-data, għal dak li huwa meħtieġ u proporzjonat biex jintlaħaq l-objettiv ta’ dan ir-Regolament. Għalhekk, il-Kummissjoni jenħtieġ li tingħata s-setgħa li tadotta atti delegati biex tispeċifika minn liema sorsi, minbarra d-data tal-istħarriġ u r-rekords amministrattivi, id-data tista’ tinġabar u tiġi trażmessa skont dan ir-Regolament. Fi kwalunkwe każ, kwalunkwe pproċessar ta’ data li tirriżulta minn dawk is-sorsi l-oħra jenħtieġ li jkun mingħajr preġudizzju għad-Direttiva 2002/58/KE tal-Parlament Ewropew u tal-Kunsill1a.

	
	_______________

	
	1a Id-Direttiva 2002/58/KE tal-Parlament Ewropew u tal-Kunsill tat-12 ta’ Lulju 2002 dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (Direttiva dwar il-privatezza u l-komunikazzjoni elettronika) (ĠU L 201, 31.7.2002, p. 37, ELI: http://data.europa.eu/eli/dir/2002/58/oj?locale=mt).


Or. <Original>{EN}en</Original>
<TitreJust>Ġustifikazzjoni</TitreJust>
“Sorsi oħra” jistgħu jikkonsistu f’għadd kbir ta’ sorsi, li potenzjalment jinkludu data sensittiva li tippermetti li jinsiltu inferenzi aktar intimi dwar il-ħajja tas-suġġett tad-data u tista’ tirrappreżenta riskju sinifikanti għad-drittijiet u l-libertajiet tiegħu. Il-lista ta’ sorsi għandha għalhekk tkun limitata għal dak li huwa meħtieġ u proporzjonat. Huwa importanti wkoll li jitfakkar li d-data li tikkonċerna l-użu ta’ servizzi u networks ta’ komunikazzjoni elettronika disponibbli pubblikament u l-aċċess jew il-ħżin ta’ informazzjoni fit-tagħmir terminali tal-utent finali hija soġġetta għad-Direttiva dwar il-Privatezza Elettronika.
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 10a (ġdida)</Article>
	

	Test propost mill-Kummissjoni
	Emenda

	
	(10a)	Meta l-attivitajiet li jeħtieġ jitwettqu skont dan ir-Regolament jinvolvu l-ipproċessar tad-data personali, tali proċessar jenħtieġ li jikkonforma mal-leġiżlazzjoni rilevanti tal-Unjoni dwar il-protezzjoni tad-data personali, jiġifieri r-Regolament (UE) 2018/1725 tal-Parlament Ewropew u tal-Kunsill1a u r-Regolament (UE) 2016/679 tal-Parlament Ewropew u tal-Kunsill1b. F’konformità mal-prinċipju tal-minimizzazzjoni tad-data stabbilit f’dawk ir-Regolamenti, id-data pprovduta skont dan ir-Regolament jenħtieġ li tiġi aggregata sakemm l-individwi ma jkunux jistgħu jiġu identifikati.

	
	__________________

	
	1a Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39, ELI: http://data.europa.eu/eli/reg/2018/1725/oj?locale=mt).

	
	[bookmark: _GoBack]1b Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1, ELI: http://data.europa.eu/eli/reg/2016/679/oj?locale=mt).


Or. <Original>{EN}en</Original>
<TitreJust>Ġustifikazzjoni</TitreJust>
Kwalunkwe pproċessar ta’ persuni jrid jikkonforma mar-rekwiżiti tal-GDPR. Għalhekk, ikun xieraq li ssir referenza espliċita għall-applikabbiltà tal-GDPR u tal-EUDPR għall-ipproċessar ta’ data personali skont ir-Regolament futur, simili bħal fil-premessa 14 tal-Proposta reċenti tal-Kummissjoni għal Regolament tal-Parlament Ewropew u tal-Kunsill li jemenda r-Regolament (KE) Nru 223/2009 dwar l-Istatistika Ewropea, kif emendat mill-Parlament.
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Premessa 10b (ġdida)</Article>
	

	Test propost mill-Kummissjoni
	Emenda

	
	(10b)	L-ipproċessar ta’ data personali għall-finijiet ta’ statistika, li jitqies li huwa fl-interess pubbliku, jenħtieġ li jkun soġġett għal salvagwardji xierqa f’konformità mal-Artikolu 89 tar-Regolament (UE) 2016/679 u l-Artikolu 13 tar-Regolament (UE) 2018/1725. B’mod partikolari, għandha tiġi żgurata l-konformità mal-prinċipju li d-data personali jenħtieġ li ssir anonima.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti li ssir referenza speċifika għall-konformità mas-salvagwardji relatati mal-ipproċessar ta’ data personali għal finijiet ta’ statistika skont l-Artikolu 89 tal-GDPR u l-Artikolu 13 tal-EUDPR, b’mod partikolari li fil-prinċipju d-data għandha ssir anonima.
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Premessa 11</Article>
	

	Test propost mill-Kummissjoni
	Emenda

	(11)	Ir-Regolament (KE) Nru 223/2009 dwar l-istatistika Ewropea hu l-qafas ta’ referenza għal dan ir-Regolament, inkluż fir-rigward tal-protezzjoni tad-data kunfidenzjali.
	(11)	Ir-Regolament (KE) Nru 223/2009 dwar l-istatistika Ewropea hu l-qafas ta’ referenza għal dan ir-Regolament, inkluż fir-rigward tal-protezzjoni tad-data kunfidenzjali u l-ipproċessar u l-kondiviżjoni ta’ data personali, inkluż ta’ data miżmuma minn persuni privati.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti li tiġi ċċarata r-relazzjoni tar-Regolament futur 223/2009 (inkluż ir-rieżami li għaddej bħalissa) fir-rigward tal-ipproċessar ta’ data personali. Huwa importanti wkoll li jiġi żgurat li tintalab biss data mhux personali (anonimizzata) mingħand id-detenturi privati tad-data.
</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Premessa 13</Article>
	

	Test propost mill-Kummissjoni
	Emenda

	(13)	Il-Kontrollur Ewropew għall-Protezzjoni tad-Data ġie kkonsultat f’konformità mal-Artikolu 42(1) tar-Regolament (UE) 2018/1725 tal-Parlament Ewropew u tal-Kunsill21 u ta opinjoni nhar [xxx].
	(13)	Il-Kontrollur Ewropew għall-Protezzjoni tad-Data ġie kkonsultat f’konformità mal-Artikolu 42(1) tar-Regolament (UE) 2018/1725 tal-Parlament Ewropew u tal-Kunsill21 u ta opinjoni fil-25 ta’ Settembru 2023.

	__________________
	__________________

	21 Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
	21 Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 1 – punt 1</Article>
	

	Test propost mill-Kummissjoni
	Emenda

	(1)	“unità statistika” tfisser l-entità li dwarha tinġabar jew tiġi kkumpilata d-data;
	(1)	“unità statistika” tfisser il-persuna fiżika jew l-entità ġuridika li dwarha tinġabar jew tiġi kkumpilata d-data;


Or. <Original>{EN}en</Original>
<TitreJust>Ġustifikazzjoni</TitreJust>
L-Artikolu 6() tal-Proposta jipprevedi li “l-istatistika skont dan ir-Regolament għandha tiġi kkumpilata għal waħda jew aktar mill-unitajiet statistiċi li ġejjin: (a) l-intrapriżi; (b) l-unitajiet lokali; (c) l-impjegati.” Madankollu, skont l-Artikolu 2(1) tal-Proposta, “unità statistika” hija definita bħala “(...) l-entità li dwarha tinġabar jew tiġi kkumpilata d-data”, u b’hekk l-impjegati jiġu esklużi mid-definizzjoni. Din l-emenda tiżgura li d-definizzjoni tinkludi l-persuni kollha kkonċernati.
</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 1 – punt 26a (ġdid)</Article>
	

	Test propost mill-Kummissjoni
	Emenda

	
	(26a)	“data b’lura” tfisser data li tkopri perjodu ta’ mill-inqas sentejn kalendarji qabel id-data tal-applikazzjoni ta’ dan ir-Regolament.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti għal skopijiet analitiċi li ammont xieraq ta’ data b’lura jkun disponibbli biex ikunu jistgħu jiġu vvalutati l-indiċijiet tal-kost lavorattiv maż-żmien. Madankollu, fl-opinjoni tiegħu l-BĊE jirrikonoxxi l-piż li jiġi impost fuq l-Istati Membri jekk ikunu meħtieġa jipprovdu data b’lura fuq medda twila ta’ żmien. Permezz ta’ din l-emenda nappoġġja li t-trażmissjoni ta’ data b’lura tiġi limitata għal data b’lura li tal-inqas tkopri s-snin kalendarji 2024 u 2025.
</Amend>
<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Artikolu 3 – paragrafu 1a (ġdid)</Article>
	

	Test propost mill-Kummissjoni
	Emenda

	
	1a.	Il-Kummissjoni għandha s-setgħa li tadotta atti delegati fkonformità mal-Artikolu 13, li jissupplimentaw dan ir-Regolament, biex tispeċifika minn liema sorsi oħra msemmija fil-paragrafu 1, il-punt (c), ta’ dan l-Artikolu, tista’ tinġabar u tiġi trażmessa d-data. Meta teżerċita s-setgħa li tadotta tali atti delegati, il-Kummissjoni għandha tiżgura li l-użu ta’ dawk is-sorsi l-oħra jkun meħtieġ u proporzjonat biex jintlaħaq l-objettiv ta’ dan ir-Regolament, filwaqt li titqies kif xieraq is-sensittività tad-data inkwistjoni.


Or. <Original>{EN}en</Original>
<TitreJust>Ġustifikazzjoni</TitreJust>
Nipproponi li l-Kummissjoni tingħata s-setgħa tispeċifika liema “sorsi oħra” jistgħu jintużaw, sabiex il-lista tas-sorsi tiġi limitata għal dak li huwa meħtieġ u proporzjonat biex jintlaħqu l-għanijiet previsti.
</Amend>
<Amend>Emenda		<NumAm>11</NumAm>
<DocAmend>Proposta għal regolament</DocAmend>
<Article>Artikolu 8 – paragrafu 2</Article>
	

	Test propost mill-Kummissjoni
	Emenda

	2.	L-Istati Membri għandhom jiżguraw li d-data miksuba mis-sorsi stabbiliti fl-Artikolu 3 tipprovdi kopertura sħiħa tal-unitajiet statistiċi u l-popolazzjoni statistika definiti fl-Artikolu 6. u tagħti stimi eżatti tagħhom.
	2.	L-Istati Membri għandhom jiżguraw li d-data, inkluża d-data b’lura, miksuba mis-sorsi stabbiliti fl-Artikolu 3 tipprovdi kopertura sħiħa tal-unitajiet statistiċi u l-popolazzjoni statistika definiti fl-Artikolu 6 u tagħti stimi eżatti tagħhom.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti għal skopijiet analitiċi li ammont xieraq ta’ data b’lura jkun disponibbli biex ikunu jistgħu jiġu vvalutati l-indiċijiet tal-kost lavorattiv maż-żmien.
</Amend>
<Amend>Emenda		<NumAm>12</NumAm>
<DocAmend>Proposta għal regolament</DocAmend>
<Article>Artikolu 8 – paragrafu 8</Article>
	

	Test propost mill-Kummissjoni
	Emenda

	8.	Il-Kummissjoni (Eurostat) għandha tivvaluta l-kwalità tad-data mibgħuta, is-sorsi u l-metodi użati u l-oqfsa tal-kampjunar.
	8.	Il-Kummissjoni (Eurostat) għandha tivvaluta l-kwalità tad-data mibgħuta, is-sorsi u l-metodi użati u l-oqfsa tal-kampjunar. Il-Kummissjoni (Eurostat) għandha tħejji u tippubblika rapporti u komunikazzjonijiet dwar il-kwalità tad-data trażmessa, is-sorsi u l-metodi użati. F’dawk ir-rapporti, il-Kummissjoni (Eurostat) tista’ tirrakkomanda kif għandhom jiġu ġestiti s-sorsi meqjusa ta’ kwalità baxxa, u d-data miġbura permezz ta’ dawk is-sorsi.


Or. <Original>{EN}en</Original>
<TitreJust>Ġustifikazzjoni</TitreJust>
Għalkemm l-Artikolu 8(5) jispeċifika li dawn ir-rapporti ta’ kwalità se jaderixxu ma’ format definit aktar mill-Kummissjoni permezz ta’ att ta’ implimentazzjoni, il-proposta tal-Kummissjoni ma toffrix gwida addizzjonali dwar kif is-sorsi kkategorizzati bħala “ta’ kwalità baxxa” u d-data miġbura permezz tagħhom għandha tiġi ġestita. Permezz ta’ din l-emenda nappella lill-Kummissjoni biex tipprovdi tali gwida.
</Amend>
<Amend>Emenda		<NumAm>13</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 1a (ġdid)</Article>
	

	Test propost mill-Kummissjoni
	Emenda

	
	1a.	Id-data miġbura bħala parti mill-istudji pilota msemmija fil-paragrafu 1 ta’ dan l-Artikolu għandha tkun limitata għall-oqsma u s-suġġetti elenkati fl-Artikolu 4(1) u s-suġġetti dettaljati speċifikati fl-Anness.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti li jiġi ċċarat li tali studji ma jippermettux il-ġbir ta’ data lil hinn mis-“suġġetti” u s-“suġġetti dettaljati” elenkati fl-Artikolu 4(1) u speċifikati fl-Anness għall-Proposta.
</Amend>
<Amend>Emenda		<NumAm>14</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 3 – subparagrafu 1a (ġdid)</Article>
	

	Test propost mill-Kummissjoni
	Emenda

	
	Fir-rapporti msemmija fl-ewwel subparagrafu, il-Kummissjoni (Eurostat) tista’ tirrakkomanda kif l-istudji pilota għandhom jiġu integrati bħala soluzzjonijiet permanenti.


Or. <Original>{EN}en</Original>
<TitreJust>Ġustifikazzjoni</TitreJust>
Ir-Regolament propost għandu jipprovdi kif id-data miksuba permezz tal-proġetti pilota potenzjalment se tiġi integrata bħala soluzzjonijiet permanenti.
</Amend>
<Amend>Emenda		<NumAm>15</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 3a (ġdid)</Article>
	

	Test propost mill-Kummissjoni
	Emenda

	
	3a.	Il-Kummissjoni għandha s-setgħa li tadotta atti delegati f’konformità mal-Artikolu 13, li jissupplimentaw dan ir-Regolament, biex tispeċifika r-rwoli u r-responsabbiltajiet tal-atturi li jwettqu l-istudji msemmija fil-paragrafu 1 ta’ dan l-Artikolu sa fejn l-ipproċessar ta’ data personali jsir għall-fini ta’ dawk l-istudji.


Or. <Original>{EN}en</Original>
<TitreJust>Ġustifikazzjoni</TitreJust>
Huwa importanti li jiġu speċifikati r-rwoli u r-responsabbiltajiet skont it-tifsira tal-liġi dwar il-protezzjoni tad-data tal-Kummissjoni (Eurostat) u tal-Istati Membri fir-rigward tal-istudji pilota, sa fejn l-ipproċessar tad-data personali jsir għall-fini tal-istudji.
</Amend>
<Amend>Emenda		<NumAm>16</NumAm>
<DocAmend>Proposta għal regolament</DocAmend>
<Article>Artikolu 13 – paragrafu 2</Article>
	

	Test propost mill-Kummissjoni
	Emenda

	2.	Is-setgħa ta’ adozzjoni ta’ atti delegati msemmija fl-Artikoli 4(3) u 7(1) għandha tingħata lill-Kummissjoni għal żmien indeterminat minn [Publications Office: please insert exact date of entry into force of the Regulation].
	2.	Is-setgħa ta’ adozzjoni ta’ atti delegati msemmija fl-Artikoli 3(1a), 4(3), 7(1) u 9(3a) għandha tingħata lill-Kummissjoni għal perjodu ta’ ħames snin minn [Publications Office: please insert exact date of entry into force of the Regulation]. Il-Kummissjoni għandha tfassal rapport fir-rigward tad-delega ta’ setgħa mhux aktar tard minn disa’ xhur qabel it-tmiem tal-perjodu ta’ ħames snin. Id-delega ta’ setgħa għandha tiġi estiża awtomatikament għal perjodi ta’ żmien identiċi, ħlief jekk il-Parlament Ewropew jew il-Kunsill joġġezzjona għal tali estensjoni mhux aktar tard minn tliet xhur qabel it-tmiem ta’ kull perjodu.


Or. <Original>{EN}en</Original>
<TitreJust>Ġustifikazzjoni</TitreJust>
L-għan ta’ din l-emenda huwa li tallinja l-formulazzjoni ma’ dispożizzjonijiet simili f’atti legali oħra li jaqgħu taħt il-kompetenza tal-Kumitat ECON.
</Amend>
<Amend>Emenda		<NumAm>17</NumAm>
<DocAmend>Proposta għal regolament</DocAmend>
<Article>Artikolu 13 – paragrafu 6</Article>
	

	Test propost mill-Kummissjoni
	Emenda

	6.	Att delegat adottat skont l-Artikoli 4(3) u 7(1) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhux se joġġezzjonaw. Dak il-perjodu għandu jiġi estiż b’xahrejn wara inizjattiva tal-Parlament Ewropew jew tal-Kunsill.
	6.	Att delegat adottat skont l-Artikoli 3(1a), 4(3), 7(1) u 9(3a) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien tliet xhur min-notifika ta’ dak l-att lill-Parlament Ewropew u lill-Kunsill jew jekk, qabel jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhux se joġġezzjonaw. Dak il-perjodu għandu jiġi estiż bi tliet xhur wara inizjattiva tal-Parlament Ewropew jew tal-Kunsill.


Or. <Original>{EN}en</Original>
<TitreJust>Ġustifikazzjoni</TitreJust>
L-għan ta’ din l-emenda huwa li tallinja l-formulazzjoni ma’ dispożizzjonijiet simili f’atti legali oħra li jaqgħu taħt il-kompetenza tal-Kumitat ECON.
</Amend>

<Amend>Emenda		<NumAm>18</NumAm>
<DocAmend>Proposta għal regolament</DocAmend>
<Article>Anness – Tabella – kolonna 4 – ringiela 1</Article>
	

	Test propost mill-Kummissjoni
	Emenda

	Kull erba’ snin
	Kull sentejn


Or. <Original>{EN}en</Original>
</Amend>

<Amend>Emenda		<NumAm>19</NumAm>
<DocAmend>Proposta għal regolament</DocAmend>
<Article>Anness – Tabella – kolonna 4 – ringiela 8</Article>
	

	Test propost mill-Kummissjoni
	Emenda

	Kull erba’ snin
	Kull sentejn


Or. <Original>{EN}en</Original>
</Amend>




</RepeatBlock-Amend>

